b'\n_START_ARTICLE_\nDassault Super \xc3\x89tendard\n_START_SECTION_\nHistorie og utvikling\n_START_PARAGRAPH_\nFlyet er en videreutvikling av \xc3\x89tendard IVM som opprinnelig var ment som en erstatning for en hangarskip-basert variant av SEPECAT Jaguar, kalt Jaguar M, fram til denne planen ble kansellert av politiske \xc3\xa5rsaker._NEWLINE_Den f\xc3\xb8rste prototypen fl\xc3\xb8y f\xc3\xb8rste gang 28. oktober 1974. Den franske marinen bestilte i f\xc3\xb8rste omgang 60 fly, som ble levert i 1978. Den argentinske marinen bestilte 14. Super \xc3\x89tendard ble utviklet i parallell med en luftavfyrt variant av A\xc3\xa9rospatiales sj\xc3\xb8m\xc3\xa5lsmissil, AM 39 Exocet. Disse missilene ble levert til b\xc3\xa5de Frankrike og Argentina._NEWLINE_Under Falklandskrigen hadde Argentina fem Super \xc3\x89tendard-fly og fem Exocet missiler. Alle de 5 missilene ble brukt under krigen \xe2\x80\x93 ett av missilene senket destroyeren HMS Sheffield og ett missil senket forsyningsskipet MV Atlantic Conveyor. Destroyeren HMS Glamorgan ble ogs\xc3\xa5 skadet av en Exocet, men det missilet var avfyrt fra land._NEWLINE_Fem Super \xc3\x89tendard ble i 1983 utl\xc3\xa5nt til Irak mens de ventet p\xc3\xa5 en leveranse av Dassault Mirage F1 de hadde bestilt. Disse flyene brukte Exocet med stor suksess mot Irans oljetankere i den persiske gulf f\xc3\xb8r de ble returnert til Frankrike i 1985.'